
‘‘నిర్మాత లేకపోతే చలనచిత్ర పరిశ్రమే లేదు. ‘శతమానం భవతి’, ‘పెళ్లిచూపులు’ వంటి చిత్రాలు వచ్చాయంటే అభిరుచి కలగిని నిర్మాతలు ఉండటం వల్లే’’ అన్నారు తెలంగాణ రాష్ట్ర సాంస్కృతిక, మీడియా వ్యవహారాల సలహాదారు కె.వి. రమణాచారి. ఇటీవల జాతీయ చలనచిత్ర పురస్కారాలకు ఎంపికైన ‘శతమానం భవతి’, ‘పెళ్లిచూపులు’ చిత్ర బృందాలను, నంది అవార్డులు పొందిన సినీ గ్రంథ రచయితలు, విమర్శకులను హైదరాబాద్ సోమాజిగూడ ప్రెస్ క్లబ్లో మంగళవారం ఫిల్మ్ క్రిటిక్స్ అసోసియేషన్ సత్కరించింది. ఈ కార్యక్రమానికి ముఖ్య అతిథిగా హాజరైన రమణాచారి మాట్లాడుతూ ‘‘తన సినిమా ‘శతమానం భవతి’తో ఆత్రేయపురం అనే ఊరిని లక్షలాది మందికి పరిచయం చేశాడు దర్శకుడు సతీశ్ వేగేశ్న. ఆ సినిమా టైటిల్ ఎంతో చక్కగా ఉంది. ఇవాళ చాలా సినిమా పేర్లు ఎలా ఉంటున్నాయో ప్రత్యేకంగా నేను చెప్పాల్సిన పనిలేదు. ‘పెళ్లిచూపులు’ను చాలా సహజమైన సంభాషణలతో దర్శకుడు తరుణ్ భాస్కర్ నడిపాడు. ఆ సంభాషణలతో తెలంగాణ యాస, భాషకు జాతీయ స్థాయిలో గౌరవం తెచ్చిపెట్టాడు. చిత్ర పరిశ్రమతో ఫిల్మ్ క్రిటిక్స్ అనుబంధం కొనసాగాలి’’ అని అభిలషించారు. తెలంగాణ ప్రెస్ అకాడమీ ఛైర్మన్ అల్లం నారాయణ మాట్లాడుతూ ‘‘రొడ్డకొట్టుడు, మూస సినిమాల మధ్య ఒక చిన్న సినిమా ‘పెళ్లిచూపులు’కు జాతీయ అవార్డు రావడం సంతోషంగా ఉంది. తెలుగులో న్యూవేవ్ (కొత్త తరహా) సినిమాలు రావట్లేదు. ‘అమ్మడు.. లెట్స్ డు కుమ్ముడు’ లాంటి పాటలున్న సినిమాలొస్తున్నాయ్. ఇలాంటి వాటితో తెలుగు సినిమా ఎటు పోతోందో అర్థం కావట్లేదు. ఇప్పుడొస్తున్న పాటల్ని వింటుంటే సినిమా ఎంత పతనమైందోనని అనిపిస్తోంది. ‘శతమానం భవతి’ని అందరూ కలసి చూసేట్లుగా చక్కగా తీశారు. మనల్ని గత స్మృతుల్లోకి తీసుకెళ్లారు. ‘పెళ్లిచూపులు’తో తరుణ్భాస్కర్కు రచయితగా జాతీయ అవార్డ్ రావడం హైదరాబాద్ నగర భాషకు గౌరవం దక్కినట్లుగా భావిస్తాను. తెలుగు సినిమా తెలంగాణపై ఉన్న అభిప్రాయాన్ని సవరించుకోవాలి. హైదరాబాద్ నుంచి తెలుగు సినీరంగం ఎక్కడికీ పోదు. జర్నలిస్టుల్లో సినీ జర్నలిస్టులు వేరు కాదు. ప్రభుత్వపరంగా జర్నలిస్టులకు అమలయ్యే అన్ని పథకాలూ సినీ జర్నలిస్టులకూ వర్తిస్తాయి’’ అని చెప్పారు. తెలంగాణ సమాచార శాఖ కమీషనర్ విజయబాబు, సీనియర్ సినీ పాత్రికేయులు గుడిపూడి శ్రీహరి కూడా మాట్లాడారు. అనంతరం జాతీయ ఉత్తమ సమగ్ర వినోదాత్మక చిత్రం ‘శతమానం భవతి’ నిర్మాత దిల్ రాజు, దర్శకుడు సతీశ్ వేగేశ్న, జాతీయ ఉత్తమ తెలుగు చిత్రం ‘పెళ్లిచూపులు’ సమర్పకులు డి. సురేశ్ బాబు, నిర్మాత రాజ్ కందుకూరి, దర్శకుడు తరుణ్భాస్కర్, కథానాయకుడు విజయ్ దేవరకొండ, కాస్ట్యూమ్ డిజైనర్ లతానాయుడు, ఉత్తమ సినీ విమర్శకుడిగా నంది అవార్డుకు ఎంపికైన మామిడి హరికృష్ణ, ఉత్తమ సినీ గ్రంథకర్త ఎన్. నందగోపాల్ తరపున ఆయన కుమారుడు ప్రత్యగాత్మను జ్ఞాపిక, శాలువాతో సత్కరించారు. తమకు జరిగిన సత్కారానికి వారు కృతజ్ఞతలు తెలిపారు.- కె.వి. రమణాచారి- కె.వి. రమణాచారి

‘‘nirmaata lekapothe chalanachitra parisrame ledu. ‘satamaanam bhavati’, ‘pellichoopulu’ vanti chitraalu vachayante abhiruchi kalagini nirmaatalu undatam valle’’ annaru telamgaana rashtra saamskrutika, media vyavahaaraala salahaadaaru ke.vi. ramanachari. iteevala jaateeya chalanachitra puraskaaraalaku empikaina ‘satamaanam bhavati’, ‘pellichoopulu’ chitra brundaalanu, nandi avaardulu pondina cinee grantha rachayitalu, vimarsakulanu hyderabad somajiguda press klablo mangalavaaram fillm critics asosiation satkarinchindi. ee kaaryakramaaniki mukhya atithigaa haajaraina ramanachari maatlaadutuu ‘‘tana sinima ‘satamaanam bhavati’thoo aatreyapuram ane oorini lakshalaadi mandiki parichayam cheshaadu darsakudu sateesh vegeshna. aa sinima titil entho chakkaga undi. ivaala chala sinima paerlu ela untunnayo pratyekamgaa nenu cheppaalsina paniledu. ‘pellichoopulu’nu chala sahajamaina sambhaashanhalatho darsakudu tarun bhaskar nadipaadu. aa sambhaashanhalatho telamgaana yaasa, bhashaku jaateeya sthaayilo gowravam tecchipettaadu. chitra parisramatoe fillm critics anubandham konasagali’’ ani abhilashinchaaru. telamgaana press akadami chairman allam narayana maatlaadutuu ‘‘roddakottudu, muusa cinimala madhya oka chinna sinima ‘pellichoopulu’ku jaateeya avaardu ravadam santoshamgaa undi. telugulo newvay (kotta taraha) cinimaalu ravatledu. ‘ammadu.. lets du kummudu’ lanti paatalunna cinemalostunnay. ilanti vaatitho telugu sinima etu potondo artham kaavatledu. ippudostunna paatalni vintunte sinima entha patanamaindoonani anipistondi. ‘satamaanam bhavati’ni andaruu kalasi chusetluga chakkaga teesaaru. manalni gatha smrutulloki teesukellaaru. ‘pellichoopulu’thoo tarunbhaaskarku rachayitagaa jaateeya award ravadam hyderabad nagara bhashaku gowravam dakkinatlugaa bhaavistaanu. telugu sinima telangaanapai unna abhipraayaanni savarinchukovali. hyderabad nunchi telugu sineerangam ekkadiki podu. jarnalistullo cinee jarnalistulu vaeru kaadu. prabhutvaparamgaa jarnalistulaku amalayye anni pathakaaluu cinee jarnalistulakuu vartistaayi’’ ani cheppaaru. telamgaana samachara saakha commission vijayababu, seanier cinee paatrikeyulu gudipudi srihari kuudaa matladaru. anantaram jaateeya uttama samagra vinodaatmaka chitram ‘satamaanam bhavati’ nirmaata dil raju, darsakudu sateesh vegeshna, jaateeya uttama telugu chitram ‘pellichoopulu’ samarpakulu di. suresh baabu, nirmaata raj kandukuri, darsakudu tarunbhaskar, kathaanaayakudu vijay devarakonda, castume desiner latanayudu, uttama cinee vimarsakudigaa nandi avaarduku empikaina mamidi harikrishna, uttama cinee grandhakarta en. nandagopal tarapuna aayana kumarudu pratyagaatmanu ghnaapika, saaluvaato satkarinchaaru. tamaku jarigina satkaaraaniki vaaru krutagnatalu telipaaru.- ke.vi. ramanachari- ke.vi. ramanachari